Diari Oficial de la Generalitat Valenciana


Sumari del DOGV 4993, del 26-04-2005 (2005/4134)

ACORD de 10 de març de 2005, de la Comissió Territorial d'Urbanisme de Castelló, relatiu al pla de reforma interior de delimitació d'unitat d'execució al carrer d'Alcalà de Xivert i Sénia Sevilla, acompanyat d'homologació sectorial, al municipi de Benicàssim.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4993

Data del DOGV
:   26-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4134


Data del document
:   10-03-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Benicàssim
    * pla d'urbanisme

ACORD de 10 de març de 2005, de la Comissió Territorial d'Urbanisme de Castelló, relatiu al pla de reforma interior de delimitació d'unitat d'execució al carrer d'Alcalà de Xivert i Sénia Sevilla, acompanyat d'homologació sectorial, al municipi de Benicàssim. [2005/Q4134]
  
Vist l'expedient relatiu al pla de reforma interior de delimitació d'unitat d'execució al carrer d'Alcalà de Xivert i Sénia Sevilla, acompanyat d'homologació sectorial, al municipi de Benicàssim, i de conformitat amb els següents,
  
Antecedents
  
1. José Tellols Tarazona i altres presenten l'alternativa tècnica que es va sotmetre a informació al públic pel procediment notarial mitjançant anuncis inserits en El Periódico Mediterráneo, de 6 de març de 2003, i en el Diari Oficial de la Generalitat Valenciana, de 28 de març de 2003. Transcorregut el període d'informació al públic, en el qual es van formular diverses al·legacions, el Ple de l'Ajuntament va aprovar provisionalment el document en sessió de 27 de gener de 2005.
  
2. El projecte està format per dos documents, un denominat homologació parcial del Pla General, i l'altre pla de reforma interior amb les finalitats dels articles 72 i 118 del Reglament de Planejament de la Comunitat Valenciana. Cada un d'aquests documents es compon de memòria i plànols.
  
3. L'objecte del projecte és únicament delimitar una nova unitat d'execució al sòl urbà de Benicàssim, sense modificar l'ordenació detallada establida en el Pla General.
  
La nova unitat d'execució s'ubica als carrers Alcalà de Xivert i Sénia Sevilla del sòl urbà de Benicàssim, que comprén una superfície de 6.590,74 metres quadrats d'aquesta superfície, 658,06 metres quadrats són xarxa viària i la resta, 5.932,68 metres quadrats, sòl residencial unifamiliar aïllat (UFA). L'edificabilitat és de 2.966,34 m2t.
  
El pla de reforma interior no modifica aquests paràmetres, que són els que resulten del Pla General. L'únic objecte del pla de reforma interior és la delimitació de la unitat d'execució.
  
Fonaments de dret
  
1. La tramitació del pla de reforma interior i del seu annex d'homologació sectorial ha sigut correcta, de conformitat amb el que establix l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU), en l'article 173 del Reglament de Planejament de la Comunitat Valenciana, que aprova el Decret 201/1998, de 15 de desembre (en endavant RPCV) i en l'apartat III.1.B de la Instrucció de Planejament 1/1996, aprovada per Ordre del conseller d'Obres Públiques, Urbanisme i Transports de 29 de març de 1996 (en endavant Instrucció de Planejament 1/1996).
  
2. La documentació està completa, conforme al que disposa l'article 27 de la LRAU, a l'article 85 del RPCV i a l'apartat II.9 de la Instrucció de Planejament 1/1996.
  
3. En el cas que ens ocupa, el document denominat pla de reforma interior, com expressament resulta de la pròpia denominació que se li ha donat, únicament té com a objecte delimitar expressament la unitat d'execució de l'àmbit de sòl urbà de Benicàssim.
  
Ja que l'únic objecte del pla de reforma interior és delimitar la unitat d'execució, sense alterar l'ordenació detallada preestablida, en el present cas tampoc ha sigut necessari elaborar una homologació sectorial, la qual només es necessita en aquests casos, segons resulta de la disposició transitòria primera, apartat tercer, de la LRAU, quan el pla de reforma interior que modifiquen determinacions dels plans generals, la qual cosa no és el cas.
  
A la vista del seu contingut, com també del de l'homologació sectorial que s'acompanya, cal concloure que no s'observa obstacle a la seua aprovació definitiva.
  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans especials de municipis de menys de 50.000 habitants, de conformitat amb el que disposa l'article 39 de la Llei Reguladora de l'Activitat Urbanística, en relació amb l'article 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Per raó del que s'ha exposat, la Comissió Territorial d'Urbanisme de Castelló acorda:
  
Aprovar definitivament el pla de reforma interior de delimitació de la unitat d'execució als carrers Alcalà de Xivert i Sénia Sevilla de Benicàssim, acompanyat de la seua homologació sectorial.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 10 de març de 2005.- El secretari de la Comissió Territorial d'Urbanisme: Fernando Renau Faubell.